Kansa on raivonnut Iranin johdolle kaduilla ja sosiaalisessa mediassa.

Ukrainalaiskoneen tuho tallentui valvontakameraan. CNN

Iranin johdon pahoittelut ukrainalaiskoneen tahattoman tuhoamisen takia eivät ole vakuuttaneet kaikkia maan kansalaisia, kertoo uutistoimisto Reuters.

Suurin osa 176 turmassa kuolleesta oli iranilaisia.

Inhimilliseksi virheeksi kutsuttu erehdys on saanut monet raivon partaalle.

– Tahattomasti? Mitä se tarkoittaa? Tämä valtava tragedia peiteltiin päiväkausiksi vain Soleimanin suremiseksi. Hävetkää, sanoo Reza Ghadyani Reutersille Tabrizin kaupungissa.

Iranin ja Yhdysvaltojen välit kiristyivät äärimmilleen Yhdysvaltain surmattua iranilaiskenraali Qassem Soleimanin Irakin Bagdadissa ohjusiskulla. Kenraalille pidettiin kolmen päivän suruaika.

Soleimanin murha yhdisti iranilaisia, mutta lentokoneen tahaton alasampuminen sai monet raivon partaalle. AOP

Vihaviestejä päättäjille

Keskiviikkona ukrainalaiskone putosi Teheranissa.

Iran myönsi lauantaina ampuneensa ukrainalaisen matkustajakoneen koneen alas. Iranin hengellinen johtaja Ali Khamenei sekä presidentti Hasan Ruhani ovat esittäneet julkisesti surunvalittelunsa tapahtuneen johdosta. Lauantaina julkaistussa tiedotteessa Iranin asevoimat kertoo aloittaneensa tutkinnan ”sydäntäsärkevästä” tapauksesta. Prikaatikenraali Amir Ali Hajizadeh kuvaili televisiossa olevansa mieluummin kuollut kuin osallisena tällaisessa tragediassa.

– Kyseessä on kansallinen tragedia. Se, miten asia käsiteltiin ja julkistettiin viranomaisten toimesta, on vielä traagisempaa, kertoo maltillinen saarnaaja Ali Ansari puoliviralliselle Ilna-uutistoimistolle.

Osa kansasta vaatii presidentin ja muun johdon eroa Twitterissä.

New York Timesin mukaan iranilaiset ovat ihmetelleet, miten kaupallisen lentotoimiston annettiin ylipäätään jatkua ohjusiskun jälkeen. Twitterissä on julkaistu kuvia turmapaikan siivoamisesta ennen tutkintaa. Iran on kiistänyt nämä väitteet.

– He olivat niin huolellisia, etteivät tappaisi yhtäkään amerikkalaista kostaessaan Soleimanin puolesta. Mutta he eivät sulkeneet lentokenttää? Tämä osoittaa sen, kuinka vähän hallinto välittää iranilaisista, teheranilainen Mira Sedaghati sanoi Reutersille.